Akken ad d-nerr ɣef yisteqsiyen-agi, nexdem tasastant deg kra n yiɣerbazen i temdint n Tizi-Uzzu n krad n yiswiren : deg yiɣerbazen imenza, deg yiɣerbazen ilemmasen akked tesnawit. Nexdem amsteqsi i kra n yiselmaden n tutlayt tamaziɣt, nerna nsiked iman-nteɣ di tesmilt tamsalt n temḍawit ; meḥsub neḥder kra n temsirin deg yiɣerbazennni, nwala amek xeddmen yiselmaden di tesmilt, nerra ddhen-nteɣ ɣer temsalt-agi n temḍawit amek i as-tḍerru gar yinelmaden d uselmad n tmaziɣt.